Алімпіядныя заданні 9 клас

**Комплексная работа**

**9 клас**

**1.**     **Запішыце ў транскрыпцыі словы, у якіх ёсць прыстаўны (устаўны) гук [j] ([й]).**

Алімпіяда, гераіня, інтарэс, заінтрыгаваць, яны ад іскры, іхні, іржышча, кліент.

*Максімальная колькасць балаў – 2;*

*адно слова – 0,5 бала;*

*няправільна выпісанае слова – мінус 0,5 бала*

**2.**     **Успомніце беларускія словы і словазлучэнні, эквівалентныя наступным запазычаным. Запішыце.**

Адэкватны – … , індыферэнтны – … , маніторынг – … , кампетэнцыя – … , баталія – … , дыскусія – … , антыпатыя – ... , рандэву – … .

*Максімальная колькасць балаў – 4;*

*адно слова – 0,5*

**3.**     **Запішыце фразеалагізмы, семантычна суадносныя з наступнымі словамі.**

Забыцца – … ; насміхацца – … ; заблытать – … ; перабольшваць – … ; бессаромна – … ; недарэчнасць – … ; нечакана – … ; моцна (спаць) – … .

*Максімальная колькасць балаў – 4;*

*0,5 бала за фразеалагізм*

**4. Перакладзіце на беларускую мову.**

За несколько минут, с некоторых пор, красная гвоздика, притяжательное местоимение, встретиться на рассвете, поблагодарить учеников старших классов, смеяться над бездельником, ароматное яблоко, идти по полям, не пришёл из-за болезни.

*Максімальная колькасць балаў – 5;*

*адно словазлучэнне – 0,5 бала*

**5.  Выпішыце неразвітыя сказы.**

**1.**    Пачнём чытаць. 2. Жыта як сцяна. 3. Усе ў полі. 4. Дачакаліся жніва. 5. Пачнём з усходам сонца. 6. Буду камбайнёрам. 7. Ціхая раніца. 8. Ясь не ў гуморы. 9. Праца ў полі ўсім была ў радасць. 10. Зелянеюць луг і поле.

*Кожны правільны сказ – 0,5 бала;*

*няправільны – мінус 0,5 бала*

**6. Падкрэсліце канструкцыі, якія знаходзяцца па-за межамі сістэмы словазлучэнняў.**

Па-юнацку бадзёра, лататы даваць, рыхтавацца да алімпіяды, уздоўж лесу, горад Мінск, бадай поўны, іскрысты снег, паварот направа, адказваць на пытанні, дзень марозны, пайшлі адпачываць, жменя ягад.

*Правільна падкрэсленая канструкцыя – 0,5 бала;*

*няправільна падкрэсленая канструкцыя – мінус 0,5 бала*

**7. Выпішыце толькі імёны і прозвішчы вядомых вам беларускіх мовазнаўцаў.**

Міхал Клеафас Агінскі, Заір Ісакавіч Азгур, Любоў Адамаўна Антанюк, Браніслаў Адамавіч Тарашкевіч, Анатоль Сцяпанавіч Вялюгін, Яўхім Фёдаравіч Карскі, Аляксандр Аляксандравіч Лукашанец, Галіна Мікалаеўна Малажай, Васіль Дзянісавіч Старычонак, Уладзімір Андрэеевіч Калеснік, Фёдар Міхайлавіч Янкоўскі.

*Адно імя і прозвішча – 0,5 бала*

**8.   Якога чалавека называюць “персона нон грата”?**

*Максімальная колькасць балаў – 2*

**9. Запішыце, як называюцца:**

1. Пальцы на руцэ.

2. Асноўныя роды літаратуры.

3. Стылістычная фігура або мастацкі прыём, заснаваны на перабольшанні якіх-небудзь уласцівасцей чалавека, прадмета ці з’явы з мэтай звярнуць на гэтыя ўласцівасці асаблівую ўвагу.

4. Агульнае найменне для ўсёй сям’і, якое дзеці атрымліваюць звычайна ад бацькі.

5. Наступны дзень пасля сягонняшняга.

6. Асобны лісток з вяночка кветкі.

*Максімальная колькасць балаў – 3;*

*кожнае слова – 0,5 бала.*